Kepèncuté Wisnoe Wardhana marang seni pancén ora tanggung-tanggung. Panjenengané nganti nyinaoni kanthi mirunggan babagan tari daérah. Jagading seni kaya-kaya pancén ora bisa kapisahaké saka priyayi Ngayogyakarta iku. Saking kepèncuté marang seni nganti sinau tari Bali marang I Wayan Rindi ing Denpasar, Bali, taun 1955. Kejaba tari Bali, tari Sunda uga disinaoni déning garwané Rr. Widati Swandari. Kang dadi guruné Cece Sumantri saka Bandung.